Saulepi vald
Saulepi vald (ka Saulepa vald; saksa keeles Gemeinde Saulep) oli vald Varbla kihelkonnas Läänemaal. Valla pindala oli 1934. aastal 125 km² ja rahvaarv 2233. Valla keskus oli Saulepi. Vallamaja asus Kulli külas, Saulepi mõis aga Saulepis. 1939 läks suurem osa vallast Varbla valla koosseisu. Tänapäeval on valla ala Lääneranna valla koosseisus. Vallas on sündinud Kristjan Palusalu ja Karl Ristikivi.